《送方衣民罢官东归》
宋代·胡仲弓

咄咄复咄咄，北地多霜雪。
谁能路坦夷，骥足亦遭跌。
天地本不恶，凤翅乃尔折。
材大用则小，人巧已则拙。
问讯既不通，去就当早决。
虽阨阮籍途，
难断张仪舌。木天宜晚开，
紫薇迟后发。会有溧水公，
荐书来不绝。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。